Document ID: /roh_data/filtered/fineweb-2-filterrobots_roh.jsonl.gz/1661

Il project actual cumpiglia l’emprima etappa, sco la chanzlia chantunala scriva. Lavurs èn previsas sut la Ringstrasse, sur il Kettbrüggli e sut la punt da Sassal. En quests trais lieus dovri reparaturas vi d’ina traversa da cement. Las novas rampas han lura l’avantatg che peschs pon nudar si dal flum.
In terz surpiglia la Confederaziun
La Confederaziun ed il chantun sa participeschan vi dals custs da metter en urden quests rempars da la Plessur. Dals custs totals da 1,45 milliuns francs surpiglia Berna maximalmain 507’500 francs. La contribuziun chantunala munta a maximal 290’000 francs. Quella sa basa sin la lescha davart la correcziun dals curs d’aua. In’ulteriura summa da 65’250 francs prevesa il chantun da contribuir ord meds da la construcziun da vias.
RR novitads 10:00